News Update: หนุ่มจีนถูกหวยกว่า 1 พันล้าน ใส่มาสคอตมารับเงิน ไม่บอกภรรยากับลูก เพราะกลัวครอบครัวขี้เกียจ ไม่ทำงานหนัก - FINNOMENA
ชายจีนถูกลอตเตอรีรางวัลใหญ่มูลค่ารวม 219 ล้านหยวน หรือประมาณ 1,133 ล้านบาท แต่เลือกเก็บเป็นความลับจากภรรยาและลูก โดยให้เหตุผลว่า กลัวเงินที่ได้มาจะทำให้ภรรยาและลูกของเขาขี้เกียจ
2 พ.ย. 2565

ชายจีนถูกลอตเตอรีรางวัลใหญ่มูลค่ารวม 219 ล้านหยวน หรือประมาณ 1,133 ล้านบาท แต่เลือกเก็บเป็นความลับจากภรรยาและลูก โดยให้เหตุผลว่า กลัวเงินที่ได้มาจะทำให้ภรรยาและลูกของเขาขี้เกียจ
สำนักข่าวท้องถิ่นหนานหนิง รายงานว่า มิสเตอร์หลี่ ตัดสินใจไปรับเงินคนเดียวที่กองสลากในเมืองหนานหนิง ทางตอนใต้ของกวางสี โดยมิสเตอร์หลี่ใส่ชุดมาสคอตสีเหลืองมาถ่ายรูปรับรางวัลใหญ่
มิสเตอร์หลี่ให้สัมภาษณ์ว่า เขาเลือกที่จะไม่บอกภรรยาและลูก เพราะกลัวว่าเงินจำนวนนี้จะทำให้คนในครอบครัวรู้สึกอิ่มเอมใจเกินไปจนไม่ทำงานหนักในอนาคต
นอกจากนี้ มิสเตอร์หลี่ยังได้บริจาคเงิน 5 ล้านหยวนเพื่อการกุศล พร้อมบอกว่ายังไม่ได้ตัดสินใจว่าจะทำอย่างไรกับส่วนที่เหลือ ซึ่งหลังหักภาษีเหลืออยู่ที่ประมาณ 171.6 ล้านหยวน หรือประมาณ 888 ล้านบาท
สำนักข่าวท้องถิ่นหนานหนิงรายงานว่า มิสเตอร์หลี่ซื้อลอตเตอรีดังกล่าวในร้านค้าแห่งหนึ่งของเมืองหลี่ถัง ซึ่งมีประชากรอยู่ประมาณ 120,000 คน วันรุ่งขึ้นหลังจากรู้ว่าถูกรางวัล มิสเตอร์หลี่ก็ขับรถไปที่เมืองใหญ่เพื่อแสดงลอตเตอรีที่กองสลาก
“ผมนอนแต่ในโรงแรม เพราะกลัวที่จะออกไปข้างนอก แล้วทำลอตตอรีหาย” มิสเตอร์หลี่กล่าว
อ้างอิง: https://www.bloomberg.com/news/articles/2022-11-01/lottery-winner-conceals-30-million-jackpot-from-wife-child?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
ลอตเตอรี่
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA